คว็อน อึน-บี

คว็อน อึน-บี (; , เกิดเมื่อวันที่ 27 กันยายน 1995) หรือที่รู้จักกันในชื่ออึนบี เป็นนักร้องชาวเกาหลีใต้ เธอเปิดตัวในฐานะสมาชิกของเกิร์ลกรุป Ye-A ภายใต้ชื่อสเตจว่า Kazoo ในปี 2014 ก่อนออกจากวงและเซ็นสัญญากับอุลลิมเอนเตอร์เทนเมนต์ในปี 2018 ต่อมาเธอได้เข้าร่วมในรายการเซอร์ไววัลพรอดิวซ์โฟร์ตีเอต และจบในอันดับที่เจ็ด ซึ่งทำให้เธอได้เปิดตัวในฐานะสมาชิกและหัวหน้าวงเกิร์ลกรุปไอซ์วันของรายการ

หลังจากการยุบวงของไอซ์วันนั้น อุลลิมเอนเตอร์เทนเมนต์ได้เปิดเผยเมื่อวันที่ 5 สิงหาคม 2021 ว่าเธอกำลังเตรียมเปิดตัวในฐานะนักร้องเดี่ยวและออกอัลบั้มแรกของเธอ โอเพน (Open) ในวันที่ 24 สิงหาคม

ชีวิตและอาชีพ

ชีวิตในวัยเด็ก 
คว็อน อึน-บี เกิดเมื่อวันที่ 27 กันยายน 1995 ในเกาหลีใต้ ครอบครัวของเธอประกอบด้วยพ่อแม่และพี่ชาย เธอเข้าเรียนที่โรงเรียนมัธยม Dong-il และจบการศึกษาจากโรงเรียนศิลปะการแสดงแห่งกรุงโซล เมื่อตอนมัธยมต้น เธอได้บอกกับพ่อแม่ว่าเธอต้องการที่จะเข้าเรียนในโรงเรียนสอนเต้น ซึ่งตอนแรกพ่อแม่ก็ต่อต้านการเป็นนักร้องของเธอ และบอกให้เธอไปเรียนที่โรงเรียนแห่งหนึ่งเพื่อเป็นงานอดิเรก เพราะอยากให้เธอตั้งใจเรียน ด้วยความมุ่งมั่นที่จะเป็นนักร้อง ในที่สุดเธอก็เกลี้ยกล่อมพวกเขาด้วยการส่งจดหมายถึงสมาชิกครอบครัวคนอื่น ๆ เพื่อช่วยโน้มน้าวพ่อแม่ของเธอให้เธอได้เรียนมัธยมปลายสายศิลปะ เมื่ออายุ 17 ปี เธอเป็นนักเต้นประกอบให้กับเกิร์ลกรุปอย่างซีเครตและเกิลส์เดย์ โดยได้รับการสนับสนุนจากสมาชิกฮเยริ (ซึ่งเป็นรุ่นพี่ของเธอในโรงเรียนมัธยมปลาย) เพื่อไล่ตามความฝันของเธอในการเป็นไอดอล ในช่วงเวลานี้ เธอยังทำงานพาร์ทไทม์ที่ร้าน Paris Baguette อีกด้วย

อึนบีเปิดตัวในฐานะสมาชิกวงเกิร์ลกรุป Ye-A ซึ่งประกอบด้วยสมาชิก 8 คน ที่บริหารโดยบริษัทคิรอย และมีชื่อสเตจว่า 'Kazoo' เมื่อวันที่ 18 กรกฎาคม 2014 ด้วยซิงเกิล "Up and Down" ต่อมาได้มีการสันนิษฐานว่าวงได้ยุบวงไปอย่างเงียบ ๆ หลังจากปล่อยไปได้เพียงซิงเกิลเดียว หลังจากนั้นเธอได้ออดิชันกับบริษัทบันเทิงหลายแห่งและได้เซ็นสัญญากับอุลลิมเอนเตอร์เทนเมนต์

2018–2020: พรอดิวซ์โฟร์ตีเอต และเปิดตัวกับไอซ์วัน 

คว็อน อึน-บีเป็นหนึ่งในสี่เด็กฝึกจากสังกัดอุลลิมเอนเตอร์เทนเมนต์ที่เข้าร่วมในรายการเกิร์ลกรุปเซอร์ไววัลของเอ็มเน็ตชื่อว่า พรอดิวซ์โฟร์ตีเอต โดยเป็นการทำงานร่วมกันระหว่างซีรีส์พรอดิวซ์ 101ของเอ็มเน็ตและกลุ่มไอดอลเจป็อปเอเคบีโฟร์ตีเอต เธอติดอันดับท็อป 12 และจบอันดับที่ 7 ซึ่งทำให้เธอได้เปิดตัวในฐานะสมาชิกของไอซ์วันร่วมกับคิม แช-ว็อนเด็กฝึกของอุลลิมเอนเตอร์เทนเมนต์ และได้รับการเสนอชื่อให้เป็นหัวหน้ากลุ่ม โดยวงเปิดตัวเมื่อวันที่ 29 ตุลาคม 2018 ด้วยซิงเกิล "ลาวีอ็องโรซ" (La Vie en Rose)

ในปี 2019 เธอกลายเป็นพิธีกรหลักของรายการ Respect Your Style, Real Life ของเจทีบีซีร่วมกับจ็อง ฮย็อง-ดนและอัน จุง-ฮวัน ซึ่งออกอากาศครั้งแรกในเดือนพฤษภาคมและสิ้นสุดในเดือนสิงหาคมของปีเดียวกัน ในเดือนกุมภาพันธ์ 2020 เธอเปิดตัวในฐานะนักแต่งเพลงและเรียบเรียงเพลง "Spaceship" ซึ่งเป็นเพลงในสตูดิโออัลบั้มแรกบลูมไอซ์ (Bloom*Iz) ของไอซ์วัน เพลงติดอันดับที่ 130 บนแกออนดิจิทัลชาร์ต ต่อมาเธอได้เขียนเพลงอีกเพลงสำหรับมินิอัลบั้มที่สามโอไนริกไดอะรี (Oneiric Diary) ในชื่อ "With*One" ซึ่งเธอเป็นส่วนหนึ่งของทีมแต่งเพลงชื่อ Psycho Rabbit เปิดตัวเมื่อวันที่ 15 มิถุนายน 2020 และติดอันดับ 152 บนแกออนดิจิทัลชาร์ต

เมื่อวันที่ 29 มีนาคม 2021 ซ็องกยูเพื่อนร่วมสังกัดอุลลิมเอนเตอร์เทนเมนต์ได้ปล่อยมิวสิกวิดีโอสำหรับซิงเกิล "Hush" ซึ่งเธอเล่นเป็นนักแสดงนำหญิง

2021–ปัจจุบัน: กิจกรรมเดี่ยวและเปิดตัวเดี่ยว 
หลังจากการสิ้นสุดการโปรโมตของไอซ์วันเมื่อวันที่ 29 เมษายน 2021 ด้วยคอนเสิร์ตครั้งสุดท้ายในเดือนมีนาคม อึนบีกลับมาที่อุลลิมเอนเตอร์เทนเมนต์ พร้อมกับคิม แช-ว็อนที่เป็นเด็กฝึกเพื่อนร่วมค่าย เมื่อวันที่ 29 มิถุนายน เธอได้เป็นพิธีกรคนใหม่ของรายการ Follow Me ของ FashionN พร้อมด้วยฮา ซ็อง-อุน คิโนวงเพนตากอน และฟรีเซีย เมื่อวันที่ 4 สิงหาคม ร็อกเก็ตพันช์เพื่อนร่วมค่ายของอึนบีได้ปล่อยอัลบั้มแรกของพวกเขาในชื่อ บัลเบิล อัป! (Bubble Up!) ซึ่งมีเพลงที่เขียนและร่วมผลิตโดยอึนบีในชื่อ "Let's Dance"

เมื่อวันที่ 5 สิงหาคม อุลลิมเอนเตอร์เทนเมนต์ประกาศว่าคว็อน อึน-บีกำลังเตรียมเปิดในฐานะศิลปินเดี่ยวและจะออกอัลบั้มเปิดตัวของเธอในปลายเดือนนี้ และไม่กี่วันต่อมาพวกเขาเปิดเผยว่าเอกซ์เทนเดดเพลย์แรกของเธอในชื่อ โอเพน (Open) จะเปิดตัวในวันที่ 24 สิงหาคม

ผลงานเพลง

อีพี

ซิงเกิลอัลบั้ม

ซิงเกิล

ซิงเกิลโปรโมต

ซาวด์แทร็ก

ผลงานการแสดง

รายการโทรทัศน์

รายการเว็บ

รายการวิทยุ

ปรากฏตัวในมิวสิกวิดีโอ

โรงละคร

เครดิตการแต่งเพลง 
เครดิตเพลงทั้งหมดดัดแปลงมาจากฐานข้อมูลของ Korea Music Copyright Association เว้นแต่จะระบุไว้เป็นอย่างอื่น

รางวัลและการเสนอชื่อ

หมายเหตุ

อ้างอิง

แหล่งข้อมูลอื่น 

 
 

บุคคลที่เกิดในปี พ.ศ. 2538
บุคคลที่ยังมีชีวิตอยู่
นักร้องหญิงชาวเกาหลีใต้ในศตวรรษที่ 21
สมาชิกของไอซ์วัน
ผู้เข้าแข่งขันพรอดิวซ์โฟร์ตีเอต
ศิลปินสังกัดอุลลิมเอนเตอร์เทนเมนต์
Japanese-language singers of South Korea
นักร้องป็อปหญิงชาวเกาหลีใต้
ไอดอลหญิงชาวเกาหลีใต้
นักร้องจากโซล
ศิษย์เก่าจากโรงเรียนศิลปะการแสดงโซล